สวัสดีคะคุณ พอดีมีปัญหาประจำเดือนมาไม่ปกติคะ เริ่มเป็นเมื่อเดือน ก.ย. 62 ครั้งแรกประจำเดือนมา วันที่ 4 กย. เป็นประจำเดือน ปกติ เป็นประมาณ 3-4 วัน พอมาวันที่ 25ก.ย. คล้ายมีประจำเดือนแต่เป็นเลือดสีน้ำตาลไหลออกมาจากช่องคลอดคะ ไม่มีกลิ่น ไม่คัน เป็นประมาณ 2 วัน พอแค่ติดผ้าอนามัยคะ แล้วก็หายไป พอมาวันที่ 15 ต.ค. มีประจำเดือนอีกครั้ง ครั้งนี้เป็นประจำเดือนปกติคะ เลือดสีแดงเข้ม และมีปริมาณ เท่าประจำเดือนครั้งก่อน ๆ อยากทราบว่าอาการมีความผิดปกติไหมคะ
สวัสดีค่ะ จากที่เล่ามา น่าจะเป็นเลือดออกกระปริดกระปรอยนะคะการมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามายังไม่สามารถระบุสาเหตุได้นะคะ แนะนำให้รอดูอาการก่อนได้นะคะหากมีอาการผิดปกติต่อเนื่องหลายเดือน แนะนำให้ไปพบแพทย์เพื่อตรวจดูอาการก่อนนะคะ